
HELSINKI, 1930 
KESKUSKIRJAPAINO 


EGYPTIN MYSTEERIOT 
(HERMES) 


Oi, sokea sielu! Ota aseeksesi mysteerioiden 
soihtu, niin ajallisessa yössä löydät loistavan 
kaksoisolentosi, taivaallisen henkesi! Seuraa tätä 
jumalaista opasta, ja olkoon se suojelusenkelisi, 
sillä hänellä on sekä menneitten että tulevien 
elämiesi avain! 


Vetoumus vihityille (Kuolleitten kirjan mukaan). 


Kuunnelkaa sisäistä minäänne ja katselkaa 
avaruuden ja ajan loppumattomuuteen! Siellä 
kaikuvat tähtien laulu, lukujen ääni ja sfäärien 
harmonia. 

Jokainen aurinko on Jumalan ajatus, ja jokai- 
nen planeetta on tämän ajatuksen yksi muoto. 
Oppiaksenne tuntemaan Jumalan ajatuksen, oi 
sielut, laskeudutte ja nousette vaivalloisesti seit- 
semän planeetan ja niiden seitsemän taivaan 
tietä. 


Mitä tähdet tekevät? Mitä numerot sanovat? 
Mitä sfäärit jylisevät? — Oi, kadotetut tai pelas- 
tetut sielut! Ne kertovat, ne laulavat, ne jylise- 
vät — omia kohtaloitanne. 


Katkelma (Hermeksen mukaan). 


Ei 
SFINKSI 


Babyloniaa, tuota tyranniuden salakähmäistä 
metropolia vastassa, oli Egypti, antiikkisen maail- 
man pyhän tieteen todellinen linnoitus, sen kuu- 
luisimpien profeettojen koulu ja ihmiskunnan 
arvokkainten perinnäistapojen suojapaikka ja 
kehto. Suunnattomien kaivausten, noiden ihme- 
teltävien töiden avulla olemme oppineet nykyään 
tuntemaan Egyptin kansaa paremmin kuin mitään 
muuta sivistyskansaa ennen kreikkalaisia, sillä 
se avaa meille kivisivuille kirjoitetun historiansa ). 

Sen muistomerkit puhdistetaan sorasta, sen 
hieroglyfejä selitetään; mutta emme kuitenkaan 
ole vielä päässeet tunkeutumaan sen ajatuksen 
syvimpään salaisuuteen. Tämä salaisuus on sen 


1) Champollion, I'Fgypte sous les Pharaons; Bunsen, 
Aegyptische Alterthiimer; Lepsius, Denkmaeler; Paul 
Pierret, le Livre des morts; Francois Lenormant, Histoire 
des peuples de 'Orient; Masp6ro, Histoire ancienne des 
peuples de l'Orient, j.n.e. 

pappien okkultinen oppi. Tämä oppi, jota tie- 
* teellisesti harjoitettiin temppeleissä, varovaisesti 
mysteerioihin kätkettynä, selittää meille samalla 
kertaa Egyptin sielun, sen politiikan salaisuuden 
ja sen johtavan aseman maailmanhistoriassa. 
Historioitsijamme puhuvat faaraoista samassa 
äänilajissa kuin Niiniven ja Babylonian tyran- 
neista. Heidän mielestään Egypti on ehdoton ja 
valloituksenhaluinen yksinvalta kuten Assyria, 
eroten viimeksimainitusta vain siinä, että se on 
kestänyt muutamia tuhansia vuosia kauemmin. 
Aavistavatkohan he, että Assyriassa kuninkuus 
mursi pappisvallan, tehdäkseen sen välikappa- 
leekseen, kun taas Egyptissä pappisvalta piti 
kuninkuutta ohjissa, luopumatta vallasta koskaan, 
ei edes pahimpina aikoina, herättäen kuninkaissa 
kunnioitusta, karkoittaen hirmuvaltiaat, halliten 
aina kansaa ja tehden kaiken tämän älyllisellä 
ylemmyydellä, syvällisellä ja kätketyllä viisau- 
della, minkä vertaista ei mikään oppikunta ole 
missään maassa koskaan omannut? Minun on 
vaikea sitä uskoa. Sillä tekemättä lainkaan johto- 
päätöksiä tästä tärkeästä tosiasiasta, meidän 
historioitsijamme ovat sitä tuskin havainneet, 
näyttäen olevan kiinnittämättä siihen mitään 
huomiota. Fi ole kuitenkaan välttämätöntä olla 
arkeologi tai kieltentutkija ymmärtääkseen, että 

Assyrian ja Egyptin välinen leppymätön viha 
aiheutui siitä, että nämä kaksi kansaa edustivat 
maailmassa kahta vastakkaista periaatetta, ja 
että Egyptin kansan pitkäikäisyys johtui uskonnon 
ja tieteen antamasta tuesta, joka oli kaikkia val- 
lankumouksia vahvempi. 

Arjalaisten ajasta asti, Vedan aikoja seuran- 
neen levottoman ajanjakson läpi aina persialaisten 
suorittamaan valloitukseen ja Aleksanterin aikaan 
saakka, s.o. yli viidentuhannen vuoden ajan, oli 
Fgypti puhtaiden ja korkeiden oppien linnoitus, 
joiden oppien kokonaisuus muodostaa prinsiip- 
pien tieteen, ja jota voitaisiin nimittää muinais- 
ajan esoteeriseksi puhdasoppisuudeksi. Viisikym- 
mentä hallitussukua voi seurata toistaan, ja Niili 
voi tulvillaan peittää kokonaisia kaupunkeja, 
foinikialaiset voivat rynnätä maahan, ja heidät 
voitiin karkoittaa: historian luoteessa ja vuok- 
sessa, ulkonaisen monijumalaisuuden näennäi- 
sessä epäjumalanpalveluksessaan Egypti säilytti 
okkultisen jumaluusoppinsa ja pappisvaltansa 
organisation vanhat perusteet. Egypti säilyi 
vuosisatojen halki kuin Gisehin pyramidi, puo- 
leksi hietaan hautautuneena, mutta koskematto- 
mana. Ollen liikkumaton kuin salaisuuttaan 
säilyttävä sfinksi ja luja kuin graniitti, Egyp- 
tistä tuli se akseli, jonka ympärille kehittyi ihmis- 

kunnan uskonnollinen ajattelu kulkeutuessaan 
Aasiasta FEuropaan. Judea, Kreikka ja Etruria 
muodostivat oman sivistyksensä. Mutta mistäpä 
ne ammensivat alkuideansa, elleivät juuri vanhan 
Egyptin perusvarastosta? Mooses ja Orfeus perus- 
tivat omat vastakkaiset ja ihmeelliset uskontonsa, 
kiivaan yksijumalaisuuden ollessa toiselle omi- 
naista ja lumoavan monijumalaisuuden toiselle. 
Mutta missä muotissa heidän neroutensa kehittyi? 
Mistä Mooses sai voiman, tarmon ja rohkeuden 
käsitellä puolivilliä kansaa kuin vaskea poltto- 
uunissa, ja minkä magian avulla Orfeus sai jumalat 
puhumaan soinnutettuna lyyrana lumottujen bar- 
baariensa sielulle? Osiriksen temppeleissä, muinai- 
sessa Teebassa, jota vihityt sanoivat auringon 
kaupungiksi tai aurinkoarkiksi, koska siellä olivat 
jumaltieteen synteesi ja kaikki vihkimyssalai- 
suudet. 

Joka vuosi kesäpäivänseisauksen aikaan, kun 
Abyssiniassa on rankkasateita, muuttaa Niili 
väriään, saaden veren värin, josta raamattu puhuu. 
Virta paisuu aina syyspäiväntasaukseen saakka 
ja peittää aaltoihinsa rantojensa näköpiirin. Mutta 
pystyssä graniittiperustoillaan, sokaisevan aurin- 
gon alla, kallioon hakatut temppelit, nekropolit, 
pylonit ja pyramidit heijastavat raunioitaan 
mereksi' muuttuneessa Niilissä. Niin on egypti- 

läinen pappisvaltakin säilynyt vuosisatojen läpi 
järjestöineen ja symboleineen, salaisuuksineen, 
jotka ovat pysyneet tieteelle kauan käsittämät- 
töminä. Näissä temppeleissä, näissä hautakam- 
mioissa ja näissä pyramideissa syntyi kuulu oppi 
Sanasta, kaikkiallisesta Sanasta, jonka Mooses 
sitten sulki kultaiseen arkkiinsa, ja jonka eläväksi 
soihduksi Kristus tuli. 

Totuus ei sinänsä muutu; vain se jää. lopuksi 
elämään; mutta se vaihtaa asuinsijaa ja muotoa, 
ja sen ilmennykset ovat ajoittaisia. »Osiriksen 
valo», joka muinoin valaisi vihityille luonnon 
syvyyksiä ja taivaallisia korkeuksia, on ijäksi 
sammunut hyljätyistä hautakammioista. Her- 
meksen sana Asklepiokselle on toteutunut: »Oi, 
Egypti! Egypti! Sinusta jää jälelle vain uskomat- 
tomia taruja tuleville polville, ja sinusta kestävät 
vain kiviin hakatut sanat.» 

Tahtoisimme kuitenkin elähdyttää uudelleen 
pyhäkköjen mystillisen auringon säteen seuraa- 
malla muinaisegyptiläisen vihkimyksen salaista 
tietä, mikäli esoteerinen intuitio ja aikakausien 
aiheuttama näkökulman muutos sen sallivat. 

Mutta ennenkun astumme temppeliin, heittä- 
käämme silmäys niihin suuriin kausiin, joiden 
läpi Egypti kulki ennen Hyskoksen aikaa. 

E:nsimäinen egyptiläinen sivistys, joka on mel- 

kein yhtä vanha kuin meidän manteremme, 
ulottuu muinaiseen punaiseen rotuun saakka 1. 
Gisehin suunnaton sfinksi suuren pyramidin luona 
on sen työtä. Niistä ajoista asti, jolloin Deltaa 
(jonka Niilin tulvat myöhemmin muodostivat) 
ei vielä ollut, makasi tuo symbolinen hirviöeläin 
graniittikalliolla ILybian vuorijonon edessä ja 
katseli, miten meren aallot murtuivat sen jalkoi- 
hin, joita nyt ympäröi hiekkaerämaa. Sfinksi, 
tuo Egyptin ensimäinen luomus, on tullut sen 
pääsymbooliksi, sen kunniamerkiksi. Vanhin inhi- 
millinen pappissääty veisti sen, tuon rauhallisen 
ja mysteeriossaan pelättävän luonnon kuvan. 
Ihmisen pää kasvaa leijonan käpälillä varustetun 
härän vartalosta, sivuillaan kotkan siivet. Se on 
maallinen Isis, luonto valtansa elävässä yksey- 
dessä. = Sillä jo silloin tuo ikivanha papisto tiesi 
ja opetti, että suuressa kehityksessä ihmisluonto 
lähtee eläinluonnosta. Tässä härän, leijonan, 


) Eräässä kirjoituksessa neljännen hallitsijasuvun 
ajalta puhutaan sfinksistä kuin sellaisesta muistomer- 
kistä, jonka alkuperä peittyi aikojen yöhön, ja joka oli 
löydetty odottamatta tämän ruhtinaan hallituskautena 
hautautuneena erämaan hiekkaan, jonka alla se oli 
ollut unohdettuna monien sukupolvien ajan. Fr. Lenor- 


mant, Hist. d'Orient, II, 55. — Mutta nyt on asian 
laita siten, että neljäs hallitsijasuku vie meidät ajassa 
taaksepäin vuoteen 4000 e.Kr. — Arvioitakoon sfinksin 


pitkä ikä tämän perusteella! 

kotkan ja ihmisen 'yhdistelmässä on myöskin 
Hesekielin näyn neljä eläintä, jotka edustavat 
mikro- ja makrokosmoksen neljää peruselementtiä: 
vettä, maata, ilmaa ja tulta, noita salatieteen pe- 
rusaineita. Tämän vuoksi myöskin myöhempinä 
vuosisatoina vihittyjen nähdessä pyhän eläimen 
makaamassa temppelin ovella tai hautakammion 
perällä, he tuntevat tuon mysteerion elävän itses- 
sään ja laskevat hiljaa henkensä siivet sisäisen 
totuuden päälle. Sillä ennen Oedipusta he tietä- 
vät, että vastaus sfinksin arvoitukseen on ihmi- 
nen, mikrokosmos, jumalainen voimanlähde, joka 
sisältää kaikki elementit ja kaikki luonnonvoimat. 

Punainen rotu ei siis ole itsestään jättänyt 
muuta todistajaa kuin Gisehin sfinksin, joka on 
epäämätön näyte siitä, että tämä rotu oli asetta- 
nut ja ratkaissut tuon suuren probleeman omalla 
tavallaan 

II. 


HERMES 


Musta rotu, joka eteläisen punaisen rodun jäl-- 
keen saavutti maailman herruuden, teki ylä- 
Egyptistä pääpyhäkkönsä. Hermes-Tothin, tuon 
Egyptin salaperäisen ja ensimäisen pyhiin oppei- 
hin vihkijän nimi on epäilemättä peräisin siltä 
ajalta, jolloin valkoinen ja musta rotu ensimäisen 
kerran ja kaikessa rauhassa sekaantuivat Etiopian 
ja ylä-Fgyptin seuduilla kauan ennen arjalaista 
aikaa. Hermes on sukunimi kuten Manu ja 
Buddha. Se merkitsee samalla kertaa ihmistä, 
säätyä ja jumalaa. Hermes-ihminen on Fgyptin 
ensimäinen suuri vihkijä; säätynä Hermes on 
salaista perintätietoa säilyttävä papisto; jumalana 
Hermes on Merkurius-planeetta, ymmärrettynä 
palloineen kuuluvaksi jumalallisten vihkijäin hen- 
kiryhmään; lyhyesti sanottuna Hermes hallitsee 
taivaallisen vihkimyksen ylimaallisia alueita. Maa- 
ilman henkitaloudessa on kaikilla näillä asioilla 

taipumus salaperäisesti liittyä toisiinsa, ikäänkuin 
niitä sitoisi näkymätön lanka. Hermeksen nimi 
on taikasana, joka ne keskittää itseensä, maagil- 
linen ääni, joka ne manaa esille. Siitä sen maine. 
Kreikkalaiset, jotka olivat egyptiläisten opetus- 
lapsia, kutsuivat sitä Hermes ”Trismegisteksi, eli 
kolmenkertaisesti suureksi, koska sitä pidettiin 
kuninkaana, lainsäätäjänä ja pappina. Se ilmen- 
tää aikakautta, jolloin pappius, lainsäädäntö ja 
kuninkuus yhtyivät yhteen ainoaan hallitsevaan 
säätyyn. Manethonin egyptiläiset aikakirjat sano- 
vat tätä aikaa jumalien hallituskaudeksi. Silloin 
ei ollut papyrusta eikä foneettista kirjoitusta, 
mutta jo silloin oli olemassa pyhä kuvakirjoitus; 
papillinen tiede oli kirjoitettu hieroglyfein pylväi- 
siin ja hautakammioiden seiniin. Huomattavasti 
laajennettuna se joutui myöhemmin temppelien 
kirjastoihin. Egyptiläiset pitivät Hermestä nel- 
jänkymmenenkahden salaoppeja käsittävän kirja- 
käärön tekijänä. Hermes Trismegisten nimellä 
kulkeva kreikkalainen kirja sisältää varmasti 
muunnettuja, mutta tavattoman arvokkaita jään- 
nöksiä muinaisesta jumalsyntyopista, joka on 
kuin »fiat lux», josta Mooses ja Orfeus saivat 
ensimäiset säteet. Oppi tuli-prinsiipistä ja sana- 
valosta, joka sisältyy Hermeksen näkyyn, on 
egyptiläisen vihkimyksen huippu ja keskus. 


— 13 — - 


Koetamme kohta päästä perille tästä mestarien 
näystä, tuosta mystillisestä ruususta, joka puh- 
keaa kukkaan vain temppelin hämyssä ja suurten 
uskontojen salaisuuksissa. Muutamat Hermeksen 
lauseet, jotka ovat täynnä muinaista viisautta, 
ovat omiaan meitä siihen valmistamaan. »Fi 
mikään meidän ajatuksemme», sanoo hän opetus- 
lapselleen Asklepiokselle osaisi tajuta Jumalaa, 
eikä yksikään kieli häntä määritellä. Aistimme 
eivät voi käsittää sitä, mikä on ruumiiton, näky- 
mätön ja ilman muotoa; ajan lyhyellä mittapuulla 
ei voida mitata sellaista, mikä on ikuinen: Jumala 
on siis sellainen, jota ei voida sanoin selittää. 
On totta, että Jumala voi ilmoittaa joillekin vali- 
tuille taidon kohota luonnollisten asioiden ylä- 
puolelle, näkemään muutamia säteitä hänen ääret- 
tömästä täydellisyydestään, mutta nuo valitut 
eivät löydä lainkaan sanoja tulkitakseen tavalli- 
seksi puheeksi henkistä näkyänsä, joka on saanut 
heidät värisemään. He voivat selittää ihmiskun- 
nalle luomisten — jotka kulkevat heidän silmiensä 
ohi kuin kaikkiallisen elämän kuvat — toisarvoi- 
set syyt, mutta alkusyy jää verhon peittoon, ja 
vasta kuollessamme opimme sitä ymmärtämään. 
Tällä tavoin puhui Hermes tuntemattomasta 
Jumalasta hautakammion ovella. Opetuslapset, 
jotka Hermeksen kanssa sen syvyyksiin tunkeu- 

tuivat, oppivat hänet tuntemaan eläväksi olen- 
noksi. 1) 

Kirja puhuu hänen kuolemastaan kuin jumalan 
lähdöstä. »Hermes näki olemisen kaikkeuden, ja 
nähtyään hän ymmärsi, ja ymmärrettyään hänellä 
oli valta ilmentää ja ilmaista. Hän kirjoitti sen, 
mitä hän ajatteli; sen, mitä hän kirjoitti, kätki hän 
suureksi osaksi, ollen viisaasti vaiti ja puhuen 
samalla kertaa, jotta koko tuleva maailman- 
kausi etsisi näitä asioita. Ja siten, määrättyään 
veljensä, jumalat, saattueekseen hän nousi tähtiin.» 

Kansojen poliittista historiaa voidaan käsitellä 


1) Tieteellinen, esoteerinen jumaluusoppi, sanoo Mas- 
pero, on yksijumalinen muinais-E:mpiirin ajoilta. Juma- 
lan perusykseyden vahvistavat selvin sanoin ja suurella 
ponnella tältä ajalta peräisin olevat kirjoitukset. Jumala 
on yksi ainoa, hän, joka on luonnostaan olemassa, ainoa, 
joka elää olevaisessa, ainoa synnyttävä voima taivaassa 
ja maan päällä, jota ei ole siitetty. Ollen samalla kertaa 
isä, äiti ja poika, hän siittää, synnyttää ja on jatkuvasti 
olemassa, ja nämä kolme olemuspuolta, jakamatta vähin- 
täkään jumalallisen luonnon yhteyttä, myötävaikuttavat 
sen äärettömään täydellisyyteen. Hänen ominaisuuk- 
siaan ovat äärettömyys, ijäisyys, riippumattomuus, 
kaikkivaltius ja rajaton hyvyys. »Hän luo omat jäse- 
nensä, jotka ovat jumalia», sanovat vanhat kirjoitukset. 
Jokainen näistä myöhempiaikaisista jumalista, joita 
voidaan pitää alkujumalan kuvina, voi muodostaa uuden 
tyypin, josta muut ali-tyypit vuorostaan samalla tavoin 
saavat alkunsa. — Histoire ancienne des peuples de 
VOrient. 

erillisenä, mutta niiden uskonnonhistoriaa ei 
voida = eroittaa toisten kansojen uskonnon- 
historiasta. Assyrian, Egyptin, Judean ja Krei- 
kan uskontoja ei voida ymmärtää, ellei käsitetä 
niiden yhteyttä muinaisen indo-arjalaisen uskon- 
non kanssa. Erikseen otettuina ne muodostavat 
yhtä monta arvoitusta ja ongelmaa; nähtyinä 
kokonaisuutena ja korkeammalta ne muodostavat 
suurenmoisen kehityksen, jossa kaikki sopeutu- 
vat keskenään ja selittävät toinen toistaan. Ly- 
hyesti sanottuna yhden uskonnon historia on aina 
ahdas, orjallinen ja väärä; vain ihmiskunnan 
uskonnon historia on totta. Tässä korkeudessa 
tunnetaan vain virtaukset, jotka kiertävät maail- 
man ympäri. Fgyptin kansa, joka oli riippumat- 
tomin ja ulkopuolisille vaikutteille vastaanotta- 
mattomin, ei voinut välttää tätä yleismaailmal- 
lista lakia. Viisituhatta vuotta ennen ajanlas- 
kumme alkua Raman valo, joka oli Iranissa sytty- 
nyt, valaisi Egyptiä ja tuli Ammon-Ra'n, Teeban 
aurinkojumalan laiksi. Tämä perustuslaki salli 
sen uhmata niin monta vallankumousta. Menes 
oli ensimäinen oikeuskuningas, ensimäinen, joka 
saattoi tämän lain voimaan. Hän varoi tarkoin 
riistämästä KEgyptiltä pois sen vanhaa jumaluus- 
oppia, joka oli hänenkin omansa. Hän vain 
vahvisti ja elvytti sitä, liittäen siihen uuden yhteis- 

kunnallisen järjestelmän. Pappius, s.o. opetustyö, 
kuului yhdelle virkamieskunnalle, oikeuslaitos 
toiselle, hallitus näille kahdelle, kuninkuus ymmär- 
rettynä niihin kuuluvaksi ja niiden tarkistuksen 
alaiseksi, nomien eli kuntien suhteellisen riippu- 
mattomuuden ollessa yhteiskunnan perustana. 
Tätä voimme nimittää vihittyjen hallitukseksi. 
Sen holvien avaimena oli Osiriksen (O-Sir-Is), 
älyn herran, nimellä tunnettujen tieteiden syn- 
teesi. Sen vertauskuvana ja matemaattisena 
aurinkokellona on suuri pyramidi. Faarao, joka 
sai nimensä temppelivihkimyksessä, ja joka har- 
joitti papillista ja kuninkaallista taitoaan valta- 
istuimellaan, oli siis aivan toisenlainen henkilö 
kuin assyrialainen tyranni, jonka mielivalta 
perustui rikokseen ja vereen. Faarao oli kruunat- 
tu, vihitty tai ainakin vihittyjen oppilas ja väli- 
kappale. Vuosisatojen aikana faaraot puolustivat 
hirmuvaltaiseksi käynyttä! Aasiaa ja anarkista 
Furoppaa vastaan Belierin lakia, joka esitti silloin 
kansainvälisen tuomioistuimen ja välimiesmenet- 
telyn oikeuksia. 

Vuoden 2,000 tienoissa e.Kr.s. Egyptiä kohtasi 
pelättävin ahdinkotila, mikä kansakuntaa voi 
kohdata, nimittäin ulkomaalaisten maahantulo ja 
maan puolittainen valloitus. Foinikialaisten maa- 
hantulo aiheutui sinänsä Aasian suuresta uskon- 

nollisesta hajaannuksesta, joka oli nostanut kan- 
sanjoukot kylväessään eripuraisuutta temppelei- 
hin. Hiskokseiksi sanottujen kuningas-pappien 
johtaman kansainvaelluksen tulva kohdistui Del- 
taan ja keski-Kgyptiin. Uskonriitaiset kuninkaat 
toivat tullessaan turmeltuneen sivistyksen, jooni- 
laisen velttouden, Aasian ylellisyyden, haaremin 
tavat ja karkean epäjumalanpalveluksen. Egyp- 
tin kansallinen olemassaolo oli hävitykselle alt- 
tiina, sen sivistyneistö vaarassa, ja sen yleis- 
maailmallinen tehtävä uhattuna. Mutta sillä oli 
elävä sielu, s.o. vihittyjen järjestö, jonka hallussa 
oli Hermeksen ja Ammon-Ra'n muinainen tieto. 
Mitä tämä sielu teki? Se vetäytyi temppeliensä 
syvimpiin kätköihin, se keskittyi, voidakseen 
paremmin vastustaa vihollista. Ulkonaisesti pa- 
pisto taipui maahantulon edessä ja tunnusti 
vallananastajat, jotka toivat mukanaan Härän 
lait ja Apis-härän palvonnan. Temppeleihin kät- 
keytyneinä nuo kaksi virkakuntaa säilyttivät 
kuitenkin pyhitettynä aarteenaan tietonsa, perin- 
näistapansa, muinaisen puhtaan uskontonsa ja 
* sen mukana toiveen kansallisen hallitsijasuvun 
palauttamisesta uudelleen valtaan. Tähän aikaan 
papit levittivät kansan keskuuteen tarun Isik- 
sestä ja Osiriksesta, viimeksimainitun surmasta 
ja siitä, miten hänen poikansa Horus hänet kohta 

herättäisi kuolleista löydettyään Niilin hajalleen 
kuljettamat isänsä jäsenet. Kansan mielikuvi- 
tusta kiihoitettiin järjestämällä julkisia juhla- 
menoja. Sen rakkautta vanhaa uskontoa kohtaan 
ylläpidettiin esittämällä sille jumalattaren onnetto- 
muuksia, hänen valituksiaan taivaallisen puoli- 
sonsa kadottamisen johdosta ja toivoa, minkä hän 
pani poikaansa Horukseen, jumalaiseen mietis- 
kelijään. Mutta samaan aikaan vihittyjen mielestä 
oli välttämätöntä saattaa esoteerinen totuus 
koskemattomaksi ja peittää se kolminkertaisella 
verholla. Isiksen ja Osiriksen kansanomaisen 
palvonnan säännöttömyyden rinnalla oli pienten 
ja suurten mysteerioiden sisäinen ja tieteellinen 
järjestelmä. Mysteeriot ympäröitiin melkein ylitse- 
pääsemättömillä esteillä ja kauheilla vaaroilla. 
Keksittiin imoraalisia kokeita, vaadittiin vaite- 
liaisuuden lupaus, kuolemanrangaistusta käytettiin 
säälimättä niitä vihityitä vastaan, jotka ilmai- 
sivat pienimmänkin — yksityiskohdan = mystee- 
rioista. Tämän ankaran järjestelmän avulla egypti- 
läisestä vihkimyksestä tuli ei ainoastaan salaisen 
opin suoja, vaan myöskin kansallisen ylösnouse- 
muksen ahjo ja tulevien uskontojen koulu. Kruu- 
nattujen vallananastajien hallitessa Memfiksessä, 
Teeba valmisti hitaasti maan uudestisyntymistä. 
Sen temppelistä, sen aurinkoarkista, lähti Egyp- 

tin pelastaja, Amos, joka karkoitti Hiskokset 
yhdeksän vuosisataa kestäneen yliherruuden jäl- 
keen, uudisti oikeuksiinsa Fgyptin tieteen ja Osi- 
riksen miehekkään uskonnon. 

Siten mysteeriot pelastivat Egyptin sielun 
ihmiskunnan hyväksi, ulkonaisen hirmuvallan 
vallitessa. Sillä niiden kurin voima ja niiden 
vihkimyksen mahtavuus olivat silloin sellaiset, 
että ne käsittivät Egyptin parhaan moraalisen 
voiman ja korkeimman älyllisen valiojoukon. 

Muinaisajan vihkimys perustui käsitteeseen 
ihmisestä, mikä käsite oli samalla kertaa sekä 
terveempi että korkeampi kuin meidän. Olemme 
eroittaneet ruumiin kasvatuksen sielun ja hengen 
kasvatuksesta. Meidän fyysilliset ja luonnontie- 
teemme, jotka sinänsä ovat hyvin pitkälle kehitty- 
neet, eivät ota huomioon sieluprinsiippiä eikä sen 
yhtymistä maailmankaikkeuteen; uskontomme ei 
tyydytä älyn tarpeita; lääketieteemme ei tahdo 
tietää mitään sielusta eikä hengestä. Nykyajan 
ihminen etsii iloa ilman onnea, onnea ilman tietoa 
ja tietoa ilman viisautta. Muinaisaika ei hyväk- 
synyt tällaista asioiden toisistaan eroittamista. 
Kaikilla erikoisaloilla se otti huomioon ihmisen 
kolminaisluonteen. Vihkimys oli jokaisen ihmis- 
olennon asteettaista kohoamista hengen huimaa- 
viin korkeuksiin, josta elämää voidaan hallita. 

yMestariuden saavuttamiseksi», sanoivat silloiset 
viisaat, täytyy ihmisen. kokonaan uudestaan 
muovata fyysillinen, moraalinen ja älyllinen ole- 
muksensa. Tämä uudelleen muovaus voi tapahtua 
vain siten, että tahtoa, sisäistä näkemystä ja 
ajattelua yhtä-aikaisesti harjoitetaan. Niiden 
ollessa täydelleen keskenään sopusoinnussa ihmi- 
nen voi kehittää mahdollisuuksiaan rajattomasti. 
Sielulla on uinuvia kykyjä; vihkimys ne herättää. 
Perinpohjin opiskelemalla, alituisesti ahkeroimalla 
ihminen voi itsetietoisesti asettua yhteyteen 
maailmankaikkeuden salaisten voimien kanssa. 
Suunnattomin ponnistuksin hän voi päästä suora- 
naisiin henkisiin aistimuksiin, avata itselleen tiet 
henkimaailmaan ja tehdä itsensä kykeneväksi 
siellä liikkumaan. Vasta silloin hän voi sanoa 
voittaneensa kohtalonsa ja saaneensa maailmassa- . 
kin jumalaisen vapautensa. Vasta sitten vihi- 
tystä voi tulla vihkijä, profeetta ja loihtija s.o. 
selvänäkijä ja sielujen luoja. Sillä yksin se, joka 
itseään hallitsee, voi hallita toisia; yksin se, joka 
on vapaa, voi vapauttaa.» 

Näin ajattelivat muinaiset vihityt. Suurimmat 
heistä elivät ja toimivat sen mukaisesti. Todelli- 
nen vihkimys oli siis varsin toista kuin tyhjä uni 
ja paljon enemmän kuin yksinkertainen tieteel- 
linen opetus; se oli sielun luomista sen itsensä 

kautta, sen syntymistä korkeammalle tasolle, sen 
kukoistamista jumalmaailmassa. 

Siirtykäämme Ramseksen aikoihin, siihen aika- 
kauteen, jolloin Mooses ja Orfeus elivät, noin vuo- 
teen 1300 ennen ajanlaskumme alkua — ja yrittä- 
käämme tunkeutua egyptiläisen vihkimyksen yti- 
meen. Kuvioilla varustetut muistomerkit, Her- 
meksen kirjat, juutalaiset ja kreikkalaiset !) perin- 
tätiedot sallivat meidän elää uudestaan sen nousu- 
kauden ja muodostaa itsellemme käsityksen sen 
korkeimmasta ilmennyksestä. 


NN JAMBAIXOT, IIeot Mvotnoiov 16yos. 

111. 


ISIS — VIHKIMYS — KOKEET 


Ramseksen aikoihin Fgyptin sivistys loisti 
kunniansa kukkuloilla. XX:nnen dynastian faa- 
raot, jotka olivat pyhäkköjen oppilaita ja aseen- 
kantajia, ylläpitivät todellisina sankareina tais- 
telua Babyloniaa vastaan. Egyptin jousimiehet 
ahdistelivat lybialaisia, bodhoneja ja numideja 
aina Afrikan sisäosiin saakka. Neljäsataa purje- 
alusta käsittävä laivasto ajoi takaa lahkolaisia 
aina Indus-virran suulle saakka. Voidakseen 
paremmin puolustautua Assyrian ja sen liitto- 
laisten hyökkäystä vastaan olivat Ramsekset 
tehneet strategisia teitä aina Libanonin vuorille 
ja rakentaneet linnoitusketjun Mageddon ja Kar- 
kemishin välille. Loppumattomia karavaaneja 
tulvi erämaan halki Radasiehistä Elefantineen. 
Arkkitehtien työt jatkuivat keskeytymättä ja 
vaativat kolmen mantereen työmiehet. Karnakin 
pylvässali, jonka jokainen pylväs oli yhtä korkea 

kuin Vendöme-patsas, oli korjattu; Abydosin 
temppeli tuli rikkaaksi kuvanveistotaiteen ih- 
meistä ja kuninkaiden laakso suurenmoisista 
muistomerkeistä. Bubastissa, Luksorissa ja Speos 
Ibsambulissa rakennettiin. 'Teebassa voittosaa- 
liina tuotu temppelin pääovi muistutti Kadeshin 
valtauksesta. Memfiksessä Ramesseum kohosi 
obeliski-, kuvapatsas- ja jättiläismonoliittimetsän 
ympäröimänä. 

Keskellä tätä kuumeista toimintaa, tätä kukois- 
tavaa elämää, useampi kuin yksi ulkomaalainen 
mysteeriokokelas saapui Vähän-Aasian kaukaisilta 
rannoilta tai Trakian vuorilta Egyptiin, jonne 
häntä veti sen temppelien maine. Kun hän tuli 
Memfikseen, hämmästyi hän kovin. Muistomer- 
kit, näytelmät, yleiset juhlat, kaikki ne vaikutti- 
vat häneen äveriäiltä ja suurenmoisilta. Kunin- 
kaallisen pyhittämisseremonian jälkeen, joka ta- 
pahtui salassa pyhäkössä hän näki faaraon tule- 
van temppelistä kansan eteen ja nousevan pää- 
majaansa kuuluvan kahdentoista upseerin kanta- 
malle kilvelle. Hänen edessään kaksitoista nuorta 
leviittaa piti kullalla kirjailluilla tyynyillä kunin- 
kaan arvomerkkejä: oinaksen päällä varustettua 
hallitsijan - valtikkaa, miekkaa, jousta ja ase- 
kokoelmaa. Hänen takanaan tulivat kuninkaan 
huonekunta ja pappisvirkakunnat, ja heitä seu- 

rasivat sekä suurten että pienteen mysteerioiden 
vihityt. Ylimmäiset papit kantoivat valkoista 
tiaraa, ja heidän rintakoristeistaan säteili vertaus- 
kuvallisten jalokivien hehku. Kruunun korkeat 
virkamiehet kantoivat lampaan, oinaan, leijonan, 
liljan ja mehiläisen merkkejä, jotka riippuivat 
massiivisista, ihanatekoisista ketjuista. Ammatti- 
kunnat kulkivat jonon jälkipäässä merkkeineen 

ja levitettyine lippuineen.) — Yön tultua 
— suurenmoisesti liputetut veneet kuljettivat edes- 
takaisin keinotekoisten järvien pintaa pitkin 
kuninkaallisia orkestereita, joiden keskellä näkyi 
papillisissa asennoissa tanssijattaria ja luutun 
soittajattaria. 

Mutta hän ei etsinyt tätä uuvuttavaa komeutta. 
Häntä oli ajanut näin kauaksi halu tunkeutua 
asioiden salaisuuteen ja tiedonjano. Hänelle oli 
sanottu, että Egyptin temppeleissä eli maagikko- 
ja, hierofantteja, joilla oli jumalallista tietoa. 
Hänkin tahtoi päästä jumalten salaisuudesta 
osalliseksi. Hän oli kuullut eräältä oman maansa 
papilta Kuolleitten kirjasta , sen mystillisestä 


1) Katso Teeban temppelien seinämaalauksia, joita on 
jäljennettynä Frangois Lenormantin teoksessa, sekä 
Egyptiä koskevaa lukua Saint-Yves d&'Alveydren kir- 
jassa Mission des Juifs. 

2 Ilmestyy suomeksi. Kustantajan huomautus. 

kääröstä, mikä pantiin muumioiden pään alle 
matkaevääksi, ja mikä kertoi vertauskuvallisessa 
muodossa — sielun haudantakaisesta matkasta 
Ammon-Ra'n pappien mukaan. Hän oli seuran- 
nut mieli täynnä uteliaisuutta ja sisässään jossain 
määrin vavisten ja epäillen tuota sielun kuoleman- 
jälkistä pitkää matkaa, miten sen oli suoritettava 
sovitusuhri polttavilla seuduilla, miten sen oli 
puhdistettava oma astraaliverhonsa, miten se 
kohtasi huonon luotsin, joka istui veneessä, pää 
poispäin käännettynä, ja hyvän luotsin, joka kat- 
soi suoraan kasvoihin, miten se saapui neljän- 
kymmenenkahden maallisen tuomarin eteen, miten 
Tot sen tuomitsi ja miten se astui Osiriksen valoon 
ja kirkastui siinä. Voimme arvioida tuon kirjan 
voiman ja egyptiläisen vihkimyksen ihmismielissä 
joskus aiheuttaman täydellisen vallankumouksen 
luettuamme Kuolleitten kirjasta seuraavan koh- 
dan: yTämän luvun löysi Hermopolisista kummal- 
lisena kirjoituksena alabasterilaatalta Tot- (Her- 
mes-) jumalan jalkojen juuresta Menkasa-kunin- 
kaan aikoina prinssi Hastatef, ollessaan matkoilla 
temppeleitä tarkastamassa. Hän kantoi kiven ku- 
ninkaalliseen temppeliin. Oi, mikä salaisuus! Hän 
ei enää nähnyt mitään, eikä kuullut mitään, 
luettuaan tämän puhtaan ja pyhän luvun; hän ei 
siitä lähtien lähestynyt enää ketään naista, eikä 

syönyt lihaa eikä kalaa ).» Mutta mitä totta oli 
näissä järkyttävissä kertomuksissa, näissä papilli- 
sissa kuvissa, joiden takaa väikehti haudantakai- 
nen kauhumysteerio? — Isis ja Osiris sen tietävät! 
sanottiin hänelle. Mutta ketä olivat nuo jumalat, 
joista puhuttiinkin vain sormi suulla? Saadakseen 
tämän tietää muukalainen kolkutti Teeban tai 
Memfin suuren temppelin ovea. 

Palvelijat johtivat hänet sisäpihan pylväs- 
käytävään, jonka suunnattomat pylväät näytti- 
vät jättiläismäisiltä lootuskukilta ja joiden voima 
ja puhtaus ikäänkuin kannattivat taivaanlakea, 
Osiriksen temppeliä. Hierofantti lähestyi vasta- 
tullutta. Hänen piirteidensä majesteettisuus, hä- 
nen kasvojensa rauhallisuus, hänen mustien, 
tutkimattomien, mutta sisäistä valoa hehkuvien 
silmiensä mysteerio riittivät jo tekemään pyrkijän 
levottomaksi. Tuo katse pisti kuin miekka. 
Muukalainen tunsi olevansa ihmisen edessä, jolta 
hän ei voinut mitään peittää. Osiriksen pappi 
tiedusteli vastatulleelta hänen syntymäkaupun- 
kiaan, omaisiaan ja temppeliä, jossa hänet oli 
kasvatettu. Jos hänet arvosteltiin tässä pihassa 
tutkintoa suorittaessaan mysteerioihin arvotto- 
maksi, viitattiin hänet hiljaisesti mutta peruutta- 


N Kuolleitten kirja, LXIV luku. 

mattomasti ovelle. Mutta jos hierofantti havaitsi 
pyrkijässä vilpitöntä halua löytää totuus, kehoitti 
hän pyrkijää seuraamaan itseään. He kulkivat 
käytäviä pitkin sisäpihojen läpi ja sitten kallioon 
hakattua katotonta tietä, jonka sivuilla oli muisto- 
patsaita ja sfinksejä, tullen pieneen temppeliin, 
jota käytettiin maanalaisten hautakammioiden 
porttina. Sen ovea naamioi luonnollisen kokoinen 
Isiksen patsas. Istuva jumalatar piti polvillaan 
suljettua kirjaa, ollen mietiskely- ja hartauden- 
harjoittamisasennossa. Hänen kasvonsa olivat 
hunnutetut, ja patsaan jalustaan oli kirjoitettu: 

»Kukaan kuolevainen ei ole huntuani nostanut). 

— yTässä on okkultisen pyhäkön ovi», sanoi 
hierofantti. »Katso näitä kahta pylvästä! Punai- 
nen edustaa hengen kohoamista Osiriksen valoa 
kohden; musta merkitsee sen pakonalaisuutta 
aineessa, ja tämä aineeseen vajoaminen saattaa 
johtaa täydelliseen tyhjiinraukeamiseen. Sen, 
joka ryhtyy tutkimaan tiedettämme, on siinä 
vietettävä elämänsä. Hulluustai kuolema tulevat 
heikon tai pahan osaksi; vain voimakkaat ja hyvät 
saavat osakseen elämän ja kuolemattomuuden. 
Paljon varomattomia on tästä portista käynyt 
sisälle palaamatta elävinä takaisin. Se on kuilu, 
josta vain rohkea pääsee päivänvaloon. Har- 
kitse siis tarkoin, mitä teet; harkitse niitä vaaroja, 

joihin antaudut, ja ellei rohkeutesi riitä kaikkiin 
kokeisiin, niin luovu yrityksestäsi! Sillä jos 
tämä portti kerran sulkeutuu jälkeesi, et voi enää 
peräytyä). 

Jos muukalainen pysyi tahdossaan, niin hiero- 
fantti vei hänet ulkopihaan, jättäen hänet temp- 
pelinpalvelijoiden haltuun, joiden kanssa pyrkijän 
piti viettää yksi viikko, toimittaen halvimpia 
askareita, kuunnellen hymnejä ja suorittaen pesuja. 
Hänelle oli annettu määräys noudattaa ehdotonta 
vaiteliaisuutta. 

Kun kokeitten ilta oli koittanut, saattoi kaksi 
neokoria !) tai apulaista mysteerioihin pyrkijän 
okkultisen pyhäkön ovelle. Astuttiin näköjään 
sellaiseen eteiseen, josta ei ollut uloskäytävää. 
Tämän synkän salin kummallakin sivulla näki 
muukalainen soihtujen loisteessa rivin kuvapat- 
saita, joilla oli ihmisen vartalo, mutta eläinten, 
kuten leijonan, härän, petolintujen ja käärmeiden 
pää, ja jotka näyttivät tarkastelevan ivallisesti 
hänen kulkuaan. Tämän kaamean tien päässä, 
mikä kuljettiin sanaa sanomatta, oli pystyssä 
muumio ja ihmisen luuranko. Ja äänettömästi 
viitaten nuo kaksi neokoria näyttivät noviisille 


1) Käytämme tässä egyptiläisten sanontatapojen krei- 
kankielisiä nimityksiä, jotka on helpompi tulkita. 

edessään seinässä olevaa aukkoa. Se johti niin 
matalaan käytävään, että sinne voi tunkeutua 
vain ryömimällä. 

— Voit vielä kääntyä takaisin, sanoi toinen 
apulainen. Pyhäkön ovi ei ole vielä sulkeutunut. 
Ellet käänny, on sinun jatkettava matkaasi 
tätä tietä ja palaamatta takaisin. 

— Jään tänne, sanoi noviisi, kooten kaiken 
1ohkeutensa. 

Hänelle annettiin silloin pieni sytytetty lamppu. 
Neokorit palasivat takaisin, paiskaten temppelin 
oven kiinni. Fi ollut mitään empimistä, käytä- 
vään piti mennä. Tuskin hän oli laskeutunut 
sinne ja ruvennut ryömimään eteenpäin lamppu 
kädessä, kun hän kuuli äänen sanovan maan 
uumenista: yTäällä joutuvat perikatoon ne hullut, 
jotka tavoittelevat tietoa ja valtaa.» Ihmeellisen 
akustisen keinon avulla kajahti tämä lause seitse- 
män kertaa peräkkäin. Oli kuitenkin mentävä 
eteenpäin; käytävä laajeni, mutta rupesi hetki 
hetkeltä käymään yhä kaltevammaksi. Lopuksi 
uskalikko matkamies joutui kaivosaukon par- 
taalle. Siitä johtivat alas rautaiset tikapuut; 
noviisi laskeutui niitä pitkin alas. Tikapuiden 
viimeisellä poikkipuulla hänen kauhistunut kat- 
seensa upposi hirvittävään kuiluun. Hänen mitä- 
tön öljylamppunsa, jota hän piti kouristuksen- 

tapaisesti kädessään, heitti valjua valoaan poh- 
jattomiin pimeyksiin. Mitä tehdä? Ylöspäin oli 
mahdotonta palata; alhaalla saattoi hän hypätä 
pimeyteen, hirvittävään yöhön. Tässä hädässään 
hän huomasi seinämässä halkeaman vasemmalla 
puolellaan. Riippuen toisella kädellään tikapuista 
ja ojentaen toisella kädellään lamppuaan hän 
näki portaat. Siinä oli hänen pelastuksensa! 
Hän heittäytyi portaille, nousi ylös ja vältti 
rotkon! Kallion läpi kulkevat kierreportaat nousi- 
vat spiraalin muodossa. lopuksi pyrkijä tuli 
pronssisen oven eteen, joka johti suurten naisen- 
muotoisten pilarien kannattamaan avaraan saliin. 
Pilarien välissä oli seinällä kahdessa rivissä ver- 
tauskuvallisia freskoja. Niitä oli kummallakin 
puolella yksitoista, ja niitä valaisivat pehmeästi 
kristallilamput, jotka oli sijoitettu kauniiden 
naisenmuotoisten pilarien käsiin. 
Pastofori-tietäjä (pyhien vertauskuvien vartija) 
avasi pyrkijälle oven ja otti hänet vastaan hyvän- 
tahtoisesti hymyillen. Tietäjä onnitteli häntä sen 
johdosta, että hän oli onnellisesti läväissyt ensi- 
mäisen kokeen, ja ohjaten häntä sitten salin läpi, 
selitti hän hänelle pyhiä maalauksia. Jokaisen 
maalauksen alla oli kirjain ja numero. Nuo kaksi- 
kymmentäkaksi vertauskuvaa esittivät kahta- 
kymmentäkahta ensimäistä salaisuutta ja muo- 

dostivat salatieteen kirjaimiston, s.o. absoluuttiset 
prinsiipit, kaikkialliset avaimet, jotka tahdon 
vaikutuksen alaisina tulivat kaiken viisauden ja 
kaiken vallan lähteeksi. Nämä prinsiipit jäivät 
muistiin, kun niillä oli vastaavaisuutensa pyhän 
kielen kirjaimien ja niihin liittyvien numeroiden 
kanssa. Joka kirjain ja joka numero ilmentää 
tässä kielessä kolminaista lakia, joka heijastuu 
jumalaisessa, älyllisessä ja fyysillisessä maail- 
massa. Samoinkuin sormi, joka koskettaa lyyran 
yhtä kieltä, saa soimaan sävelasteikon yhden 
kielen ja väreilemään kaikki rinnakkaissävelensä, 
samoin henkikin, joka mietiskelee numeron kaik- 
kia mahdollisuuksia, ja ääni, joka lausuu kirjai- 
men, tietoisena sen merkityksestä, manaa esille 
sen voiman, joka heijastuu näihin kaikkiin kolmeen 
maailmaan. 

Niinpä kirjain A, joka vastaa lukua 1, ilmaisee 
jumalaisessa maailmassa ehdotonta olevaista, josta 
kaikki oliot saavat alkunsa, älymaailmassa yk- 
seyttä, lukujen lähdettä ja synteesiä ja fyysillisessä 
maailmassa ihmistä, joka kykyjään kehittämällä 
nousee äärettömyyden rajoille. Ensimäistä salai- 

"suutta kuvasi egyptiläisillä valkopukuinen tie- 
täjä, kädessään valtikka ja päässään kultakruunu. 
Valkoinen puku merkitsi puhtautta, valtikka 
käskyvaltaa ja kultakruunu kaikkiallista valoa. 

Noviisi ei ymmärtänyt likimainkaan kaikkea 
sitä outoa ja uutta, mitä hän kuuli, mutta pasto- 
forin sanat avasivat hänelle tuntemattomia näkö- 
aloja noiden kauniiden taulujen edessä, jotka 
katselivat muuttumattoman vakavina kuin juma- 
lat. Joka taulusta hän näki välähdyksinä äkkiä 
esiin manattujen ajatusten ja kuvien sarjan. Hän 
aavisti ensimäisen kerran sisäisen maailman ole- 
massaolon salaperäisen syysuhteen kautta. Siten 
opettaja selitti oppilaalleen kirjaimesta kirjai- 
meen ja luvusta lukuun salaisuuksien merkitystä 
ja johdatti hänet Isis Uranian kautta Osiriksen 
vaunuissa raunioituneen tornin kautta loistavan 
tähden luo ja lopuksi tietäjien kruunun luo. »Ja 
ota vaari siitä», sanoi pastofori, »mitä tämä 
kruunu merkitsee: kaikki tahto, joka yhtyy 
Jumalaan ilmentääkseen totuutta ja tehdäkseen 
oikeutta, astuu tästä elämästä alkaen vaikutta- 
maan jumalaisen voiman yhteydessä olentoihin 
ja asioihin. Kas siinä on vapautettujen sielujen 
ikuinen palkintol» Kuullessaan opettajansa puhu- 
van, tunsi neofyytti hämmästystä, pelkoa ja ihas- 
tusta. Se oli ensimäistä valonhohdetta pyhäköstä, 
ja hänen aavistamansa totuus näytti jumalaisen 
muiston aamunsarastukselta. 

Mutta kokeet eivät olleet päättyneet. Lakat- 
tuaan puhumasta pastofori avasi oven, joka johti 

uuteen kapeaan ja pitkään holviin, jonka päässä 
räiskyi hehkuva sulatusuuni. »— Mutta sehän 
merkitsee kuolemaal» sanoi pyrkijä, katsellen 
väristen opastajaansa. »— Poikani», vastasi 
pastofori, vkuolema kammottaa vain kehittymät- 
tömiä luonteita. Olen muinoin kulkenut tuon 
liekin lävitse kuin ruusukentän halki.» Ja salai- 
suuksien huoneen ovi sulkeutui pyrkijän takana. 
Tähestyessään tulimuuria hän huomasi, että 
sulatusuuni olikin vain optillinen näköhäiriö, 
jonka aiheutti polttouunin päälle viistoristiin 
soviteltu kevyt havupuusäleistö. Keskelle laa- 
dittua polkua saattoi hän nopeasti mennä sen 
läpi. Tulikoetta seurasi vesikoe. Pyrkijä oli pakoi- 
tettu kulkemaan liikkumattoman ja mustan veden 
halki öljyroiheen hehkussa, joka syttyi hänen 
takanaan tulihuoneessa. Tämän jälkeen kaksi 
apulaista johti hänet vielä aivan värisevänä 
hämärään rotkoon. Siellä näkyi vain pehmeä 
vuode, jota salaperäisesti valaisi holvikaaresta 
riippuvan pronssilampun puolihämy. Hänet kui- 
vattiin, hänen ruumiinsa voideltiin hyvänhajui- 
silla öljyillä, hänet puettiin hienoihin liinavaattei- 
siin ja jätettiin yksin, sittenkun hänelle ensin 
sanottiin: Lepää ja odota vihkijääsi!» 
Kokelas oikaisi väsymyksestä uupuneet jäse- 
nensä vuoteen upealle peitteelle. Kaikkien eri 

mielenliikutusten jälkeen tämä hiljainen hetki 
tuntui hänestä suloiselta. Näkemänsä pyhät 
kuvat, kaikki nuo oudot piirrokset, sfinksi ja 
naisenmuotoiset pilarit kulkivat mielikuvina hä- 
nen silmiensä ohi. Mutta miksi yksi noista kuvista 
tuli ikäänkuin harha-aistimuksena hänen luok- 
seen? Hänelle näyttäytyi jälleen itsepintaisesti 
salaisuus X, jota esittää kahden pylvään välissä 
akselistaan riippuva pyörä. Toiselta puolen nou- 
see Hermanubis, hyvän haltia, kauniina kuin 
nuori efebus (15—20-vuotias nuorukainen), toi- 
selta puolen Tyfon, pahan haltia, hyppää päistik- 
kaa perikatoon. Näiden kahden välissä, pyörän 
päällä, istuu sfinksi, pitäen miekkaa kädessään. 

Intohimoisen musiikin epämääräinen häly, joka 
tuntui lähtevän rotkon perältä, hälvensi tämän 
kuvan. Ne olivat kevyitä ja epämääräisiä ääniä, 
surullisen ja kiihkeän kaihoisia. Metallin helinä 
hiveli hänen korvaansa, säestäen harpun helkyn- 
tää, johon huilun äänet sulivat kiihkeinä huokauk- 
sina kuin polttava hengitys. Intohimon unel- 
missa muukalainen sulki silmänsä. Avatessaan ne 
jälleen hän näki muutaman askeleen päässä vuo- 
teestaan elämän ja helvetillisen viettelyksen jär- 
kyttävän ilmestyksen. Mylittan papittareksi puet- 
tu nubialais-nainen, läpinäkyvä purppuraharso 
päällään ja amulettiketju kaulallaan seisoi siinä 

hyväillen häntä katseillaan ja pitäen vasemmassa 
kädessään ruusuilla reunustettua maljaa. Hän 
oli tuota nubialaista tyyppiä, jonka kiihkeään ja 
juovuttavaan aistillisuuteen keskittyvät kaikki 
naiselliset eläinvoimat: ulkonevat poskipäät, laa- 
jenneet sieramet ja huulet paksut kuin punai- 
nen ja mehevä hedelmä. Hänen tummat sil- 
mänsä hehkuivat puolihämyssä. Pyrkijä oli hy- 
pähtänyt pystyyn ja hämmästyneenä, tietä- 
mättä, pitikö hänen väristä pelosta vai iloita, risti 
hän vaistomaisesti kädet rinnalleen. Mutta orja- 
tar lähestyi hitain askelin ja painaen silmänsä 
alas hän sopersi hiljaisella äänellä: »Pelkäätkö 
minua, kaunis muukalainen? Tuon sinulle voit- 
tajan palkinnon, surujen unohduksen, onnen 
maljan ....» Pyrkijä epäröi; silloin nubitar istuu- 
tui vuoteelle näköjään väsähtäneenä ja heitti 
muukalaiseen katseen, joka oli anova kuin pitkä 
kostea liekki. Onneton se, joka uskalsi häntä 
katsella, kumartua suutelemaan tuota suuta ja 
antaa noista ruskeista olkapäistä nousevien ras- 
kaitten hajuvesien itseään huumata. Kosket- 
tuaan kerran tuohon käteen ja upotettuaan huu- 
lensa tuohon maljaan oli hän kadotettu... hän 
vieri vuoteelle, kietoutuen kiihkeään syleilyyn: 
Mutta himon villin tyydytyksen jälkeen neste, 
jonka hän oli juonut, uuvutti hänet raskaaseen 

uneen. Herättyään havaitsi hän olevansa yksin, 
tuskaisena. Lamppu heitti ankeaa valoaan epä- 
järjestyksessä olevalle vuoteelle. Hänen edes- 
sään seisoi mies. Se oli hierofantti, joka sanoi 
hänelle: 

— $inä olet voittanut ensimäiset kokeet. Olet 
saanut voiton kuolemasta, tulesta ja vedestä; 
mutta itseäsi et ole osannut voittaa. Sinä, joka 
ikävöit hengen ja tiedon korkeuksiin, olet langen- 
nut aistien ensimäiseen kiusaukseen ja vajonnut 
aineen syvyyksiin. Se, joka elää aistiensa orjana, 
elää pimeydessä. Sinä olet pitänyt pimeyttä valoa 
parempana: jää siis pimeyteen. Olin varoittanut 
sinua niistä vaaroista, joiden alaisiksi antauduit. 
Olet pelastanut elämäsi, mutta sinä olet kadot- 
tanut vapautesi. Sinä jäät kuoleman uhalla temp- 
pelin orjaksi. 

Jos pyrkijä sitävastoin oli kaatanut maljan ja 
työntänyt luotaan kiusaajan, niin kaksitoista 
soihduilla varustettua neokoria ympäröi hänet, 
saattaakseen hänet riemukulkueessa Isiksen 
pyhäkköön, jossa puoliympyrään asettuneet tie- 
täjät valkoisiin puettuina odottivat häntä juhla- 
istuntoonsa. Loistavasti valaistun temppelin pe- 
rällä hän havaitsi metallista valetun suunnatto- 
man suuren Isiksen patsaan, jonka rinnoilla oli 
kultainen ruusu ja ohimoilla seitsensäteinen dia- 

deemi. Hän piti poikaansa Horusta käsivarsillaan. 
Jumalattaren edessä purppuraan puettu hiero- 
fantti vastaanotti äskentulleen ja vannotti häntä 
mitä hirveimmin valoin vaiteliaisuuteen ja alis- 
tumiseen. Sitten hän tervehti häntä koko jou- 
kon nimessä veljenä ja tulevana vihittynä. Näi- 
den ylevien mestarien edessä Isiksen opetuslapsi 
luuli olevansa jumalten joukossa. Kasvettuaan 
oman itsensä yläpuolelle hän astui ensi kerran 
totuuden piiriin. 

IV. 


OSIRIS — KUOLEMA 
JA YLÖSNOUSEMUS 


Ja kuitenkin oli hänet hyväksytty vasta sen por- 
tille. Sillä nyt alkoivat pitkät oppivuodet. Ennen- 
kun hän pääsi kohoamaan taivaallisen Isiksen 
luo, oli hänen tunnettava maallinen Isis, opittava 
fyysillisiä ja androgonisia tieteitä. Hänen aikansa 
kului mietiskelyyn kammiossa, hieroglyfien tutki- 
miseen kokonaisen kaupungin suuruisen temppelin 
saleissa ja pihoissa ja mestarien oppitunteihin. 
Hän oppi mineraali- ja kasvioppia, ihmisen ja kan- 
sojen historiaa, lääketiedettä, arkkitehtuuria ja 
pyhää musiikkia. Tämän pitkän oppikauden 
aikana hänen ei pitänyt yksinomaan tietää jotakin, 
vaan hänen piti ?ulla joksikin, saada voimaa kiel- 
täytymällä. Muinaisajan viisaat uskoivat, että 
ihminen voi omaksua totuutta vain siinä määrin 
kuin se tulee osaksi hänen sisäisestä olemuksestaan 
ja siis sielun luonnolliseksi tahdonilmaisuksi. 

Mutta tässä syvässä totuuden omaksumistyössä 
oppilas jätettiin omiin hoiviinsa. Opettajat eivät 
häntä auttaneet missään, ja usein hän ihmetteli 
heidän kylmyyttään ja välinpitämättömyyttään. 
Häntä valvottiin huolellisesti; hänet pakoitettiin 
noudattamaan kovia sääntöjä; häneltä vaadittiin 
ehdotonta kuuliaisuutta; mutta hänelle ei ilmaistu 
mitään määrättyjen rajojen yli. Hänen huoliinsa 
ja kysymyksiinsä vastattiin: »Odota ja tee työtä!» 
Silloin hän mielessään äkkiä kapinoi, häntä 
kadutti katkerasti, ja hän sai hirveitä epäilyksiä. 
Oliko hänestä tullut hurjien petkuttajien tai 
mustien maagikkojen orja, jotka laskivat ikeensä 
alle hänen tahtonsa häpeällisessä tarkoituksessa? 
Totuus pakeni; jumalat hylkäsivät hänet; hän oli 
yksin ja temppelin orja. Totuus oli ilmestynyt 
hänelle sfinksin muodossa. Nyt sanoi sfinksi 
hänelle: Olen epäilys! Ja siivekäs eläin välinpitä- 
mättömine naisenpäineen ja leijonankäpälineen 
houkutteli hänet mukaansa repiäkseen hänet 
hajalle aavikon kuumassa hiekassa. 

Mutta näitä painajaisunia seurasi rauhan ja 
jumalaisen aavistuksen hetkiä. Hän ymmärsi 
silloin niiden kokeiden vertauskuvallisen merki- 
tyksen, jotka hän oli läpikäynyt temppeliin tul- 
lessaan. Sillä ... voi! Pimeä kuilu, johon hän oli 
ollut putoamaisillaan, ei ollut niin pimeä kuin 

tutkimattoman totuuden syvyys; tuli, jonka läpi 
hän oli kulkenut, ei ollut niin pelättävä kuin into- 
himot, jotka polttivat vielä hänen lihaansa; jää- 
kylmä ja synkkä. vesi, jossa hänen oli pitänyt 
uida, ei ollut niin kylmää kuin epäilys, johon. 
hänen mielensä upposi ja hukkui huonoina het- 
kinä. 

Yhdessä temppelisalissa oli kahdessa rivissä 
samat pyhät maalaukset, mitä hänelle selitettiin 
hautakammiossa kokeiden yönä, ja jotka esittivät 
kahtakymmentäkahta salaisuutta. Nämä sala- 
kuviot, joita annettiin katsella salatieteen kyn- 
nyksellä, olivat jumaluusopinkin varsinaiset pyl- 
väät, mutta niitä ymmärtääkseen piti käydä 
läpi koko vihkimys. Senjälkeen ei kukaan opet- 
taja ollut niistä hänelle mitään puhunut. Hänen 
annettiin vain kulkea tässä salissa ja miettiä näitä 
merkkejä. Hän vietti siellä pitkiä yksinäisiä hetkiä. 
Näiden kuvioiden kautta, jotka olivat puhtaat kuin 
valo ja vakavat kuin ijäisyys, näkymätön ja hie- 
nonhieno totuus tunkeutui hitaasti vastakäänty- 
neen sydämeen. Näiden hiljaisten ja nimettö- 
mien jumalolentojen mykässä seurassa, joista 
jokainen näytti hallitsevan yhtä elämänpiiriä, 
hän alkoi tuntea jotain uutta: ensiksi vajoamista 
oman olemuksensa syvyyteen ja sitten erään- 
laista maailmasta irtautumista, mikä sai hänet 

asettumaan asioiden yläpuolelle. Välistä hän 
kysyi joltakin tietäjältä: »— Sallitaanko minun 
koskaan haistaa Isiksen ruusua ja nähdä Osiriksen 
valoa?» Hänelle vastattiin: »— Se ei riipu meistä. 
Totuus ei ole annettavissa. Sen joko löytää itses- 
sään tai sitä ei lainkaan löydä. Me emme voi 
tehdä sinusta adeptia, sinun on itse siksi tultava. 
Lootus kasvaa virrassa kauan ennen puhkeamis- 
taan. Älä kiirehdi jumalaisen kukan puhkea- 
mista. Jos sen on tultava, niin se tulee aikanaan. 
Tee työtä ja rukoile!» 

Ja opetuslapsi palasi takaisin opintoihinsa, 
mietiskelyyn, surunvoittoisesti iloiten. Hän miel- 
tyi tuon yksinäisyyden ankaraan ja suloiseen 
ihanuuteen. Niin kului kuukausia, vuosia. Hän 
tunsi, että hänessä itsessään tapahtui hidas muu-" 
tos, täydellinen muodonvaihdos. Intohimot, jotka 
olivat hallinneet hänen nuoruuttaan, poistuivat 
kuin varjot, ja ajatukset, jotka häntä nyt ympä- 
röivät, hymyilivät hänelle kuin kuolemattomat 
ystävät. Hän tunsi hetkittäin maallisen minänsä 
häviävän ja toisen puhtaamman ja taivaallisen 
minän syntyvän. Ollessaan tässä mielentilassa 
hän sattui lankeamaan maahan, suljettuun temp- 
peliin johtavien portaitten eteen. Silloin hänessä 
ei ollut enää uhkaa eikä mitään halua eikä katu- 
musta. Hän halusi vain jättää sielunsa kokonaan 

jumalille, uhrata sen kokonaan totuudelle. »Oi, 
Isis», sanoi hän rukouksessaan, »koska sieluni on 
vain silmästäsi pudonnut kyynel, pudotkoon se 
kasteena toisille sieluille, ja kuollessani tunnen 
niiden tuoksun nousevan sinua kohden. Olen 
valmis uhrautumaan.» I 

Rukoiltuaan yhden tällaisen mykän rukouksen 
näki opetuslapsi puolittaisessa horroksessa olles- 
saan vierellään kuin maasta nousseena näkynä 
hierofantin, jota ympäröi kuin lämmin iltarusko. 
Opettaja näkyi lukevan oppilaansa kaikki aja- 
tukset ja tunkeutuvan koko hänen sisäisen elä- 
mänsä näytelmään. 

— Poikani, sanoi hän, hetki lähestyy, jolloin 
totuus sinulle paljastetaan. Sillä sinä olet jo sitä 
aavistanut vajotessasi sisimpäsi syvyyksiin ja 
löytäessäsi sieltä jumalaisen elämän. Sinä astut 
vihittyjen suureen ja kielin kertomattomaan 
veljeskuntaan. Sillä sinä olet sen arvoinen, sydä- 
mesi puhtauden, totuuden rakkautesi ja kieltäy- 
myksesi voiman kautta. Mutta kukaan ei astu 
Osiriksen kynnyksen yli kuolematta ja nousematta 
ylös kuolleista. Saatamme sinut hautaan. Älä 
pelkää, sillä olet jo veljemme. 

Hämärissä = Osiriksen papit soihtuja pitäen 
saattoivat uuden adeptin matalaan hautakam- 
mioon, jota kannatti neljä sfinksien päälle pantua 

pylvästä. Yhdessä nurkassa oli avonainen, mar- 
morinen ruumisarkku ). 

— Kukaan ihminen ei vältä kuolemaa, sanoi 
hierofantti, ja jokainen elävä sielu on määrätty 
nousemaan kuolleista. Adepti käy elävänä hau- 
dan läpi astuakseen jo tässä elämässä Osiriksen 
valoon. Asetu makaamaan tähän ruumisarkkuun 
ja odota valoa! Tänä yönä sinä käyt kauhujen 
portin läpi ja saavutat mestariuden kynnyksen. 

Adepti asettui makaamaan avonaiseen sarko- 
fagiin, hierofantti ojensi kätensä hänen päälleen 
siunatakseen häntä, ja vihittyjen juhlakulkue 
poistui hiljaa hautakammiosta. Lattialle pantu 
pieni lamppu valaisee vielä heikosti neljää sfinksiä, 
jotka kannattavat hautakammion tanakoita pyl- 
väitä. Kuuluu syvien äänien kuoro, matalana ja 


1) Arkeologit ovat pitäneet kauan Gisehin suuren 
pyramidin sarkofagia kuningas Sesostriksen hautana 
Herodotoksen vakuuttelujen mukaan, joka ei ollut 
vihitty ja jolle Egyptin papit kertoivat vain kaskuja ja 
kansantarinoita. Mutta Egyptin kuninkailla oli hauta- 
paikkansa muualla. Pyramidin mielenkiintoinen sisä- 
puolinen rakenne todistaa, että sitä käytettiin vihkimys- 
menoissa ja Osiriksen pappien salaisissa toimituksissa. 
— Siellä ovat kuvaamamme totuuden kuilu, nousevat 
portaat, salaisuuksien sali ... N.k. Kuninkaanhuone, 
joka sisältää sarkofagin, oli se, johon adepti johdettiin 
suuren vihkimispäivänsä aattona. Sama sijoittelu on 
havaittavissa myöskin keski- ja ylä-Fgyptin suurissa 
temppeleissä. 

hiljaisena. Mistä se tulee? Hautajaislaulua! ... 
Se loppuu, lampun liekki lepahtaa viimeisen ker- 
ran, sammuen sitten kokonaan. Adepti on yksin 
pimeydessä, haudan kylmyys laskeutuu hänen 
päälleen, kohmetuttaen hänen kaikki jäsenensä. 
Asteettain kokee hän kuoleman tuskat, vajoten 
horrostilaan. Hänen elämänsä kulkee hänen edit- 
seen peräkkäisinä kuvina kuin jonakin epätodel- 
lisena, ja hänen maallinen tajuntansa tulee yhä 
heikommaksi ja sekavammaksi. Mutta sikäli 
kuin hän tuntee ruumiinsa hajoavan, niin hänen 
olemuksensa eteerinen osa vapautuu. Hän jou- 
tuu haltiotilaan ... 

Mikä on tuo tuikkiva ja kaukainen piste, joka 
tuskin näkyy pimeyden tummaa taustaa vastaan? 
Se lähenee, suurenee, ja siitä tulee viisikulmainen 
tähti, jonka säteillä on kaikki sateenkaaren värit, 
ja joka heittää pimeyteen magneettisia valonpur- 
kauksia. Nyt se on aurinko, joka vetää häntä 
hehkuvan keskuksensa valkeuteen. — Aiheut- 

* taako tietäjien magia tämän näyn? Tuleeko näky- 
mätön näkyväiseksi? Onko se taivaallisen totuu- 
den merkki, toivon ja kuolemattomuuden loistava 
tähti? — Se häviää; ja sen paikalle puhkeaa 
yössä kukannuppu, aineeton kukka, mutta tun- 
teva ja sielulla varustettu. Sillä se aukeaa hänen 
edessään kuin valkoinen ruusu; se levittää he- 

teensä, hän näkee sen elävien lehtien värisevän 
ja liekehtivän verhiön käyvän punaiseksi. — 
Onko se Isiksen kukka, viisauden mystillinen 
ruusu, joka kätkee sydämeensä rakkauden? Mutta 
kas! Nyt se haihtuu kuin tuoksupilvi. Silloin 
haltioitunut tuntee kuuman ja hyväilevän hen- 
käyksen tulvivan päälleen. Vaihdeltuaan oikuk- 
kaasti muotoaan pilvi tiivistyy ja tulee ihmisen 
näköiseksi. Se on naisen muotoinen, okkultisen 
pyhäkön Isis, mutta nuorempi, hymyilevä ja 
valoisa. Läpikuultava huntu kietoutuu spiralissa 
hänen ympärilleen, ja hänen ruumiinsa loistaa sen 
välistä. Kädessään hän pitää papyruskääröä. 
Hän lähestyy hellästi, kumartuu haudassa makaa- 
van vihityn yli ja sanoo hänelle: »Olen näkymä- 
tön sisaresi, olen jumalainen sielusi, ja tämä on 
elämäsi kirja. Se käsittää täyteen kirjoitettuja 
sivuja menneistä elämistäsi ja valkeita sivuja 
tulevista. Kerran avaan ne kaikki sinulle. Tun- 
net minut nyt. Kutsu minua, niin minä saavun!» 
Ja hänen puhuessaan hellyyden säde karehtii 
hänen silmissään ... oi suojelusenkelin läsnäolo, 
jumalan sanomaton lupaus, ihmeellinen yhtymi- 
nen haudantakaiseen koskemattomaan! ... 
Mutta kaikki särkyy, näky häviää. Hirveä 
revähtäminen; ja adepti tuntee joutuneensa takai- 
sin ruumiiseensa kuin raatoon. Hän palaa tajui- 

seen horrostilaan; rautarenkaat pidättävät hänen 
jäseniään; hirvittävä paine painaa hänen aivo- 
jaan; hän herää... hänen edessään seisoo hiero- 
fantti tietäjien seurassa. Hänet ympäröidään, 
hänen annetaan juoda, ja hän nousee ylös. 

— Olet nyt noussut ylös kuolleista, sanoo pro- 
feetta, tule viettämään kanssamme vihittyjen 
rakkaudenateriaa ja kerro meille matkastasi Osi- 
riksen valoon. Sillä tästä alkaen olet yksi meistä. 

Siirtykäämme nyt hierofantin ja vastavihityn 
kanssa temppelin tähtitorniin, Egyptin yön lauh- 
keaan loisteeseen. Täällä temppelin päämies 
ilmaisi vastavihitylle adeptille suuren salaisuuden 
kertomalla hänelle Hermeksen näyn. Tämä näky 
ei ollut kirjoitettu mihinkään papyruskääröön. 
Se oli merkitty vertauskuvin vain profeetan tun- 
temassa salaisessa hautakammiossa olevaan ki- 
veen. Sen selitys kulki ylimmäiseltä papilta ylim- 
mäiselle papille suullisesti. 

— Kuuntele tarkoin, sanoi hierofantti, tämä 
näky sisältää maailman ikuisen historian ja ole- 
misen pyörän. 

| V. 
HERMEKSEN NÄKY) 


Kerran Hermes nukahti mietittyään olevaisen 
alkuperää. Raskas horros valtasi hänen ruumiinsa; 
mutta sitä mukaan kuin hänen ruumiinsa uupui, 
hänen sielunsa kohosi avaruuteen. Silloin hänestä 
tuntui kuin suunnaton olento, joka oli ilman mää- 
rättyä muotoa, olisi kutsunut häntä nimeltään. 
— Kuka olet? kysyi Hermes peloissaan. — Olen 
Osiris, korkein äly, ja voin paljastaa kaikki asiat. 
— Mitä haluat? — Mietiskellä olemisen alkua, 
oi jumalainen Osiris, ja tuntea jumalan. — Täyt- 
tykööt toiveesi! 

Hermes tunsi heti joutuneensa ihanaan valoon. 
Näissä kuulakoissa aalloissa oli kaikkien olentojen 


2) Hermeksen näky on Hermes Trismegiste-kirjojen 
alussa Poimander-nimisenä. Muinais-egyptiläinen taru 
on säilynyt meille vain hiukan muunnetussa aleksandria- 
laisessa muodossa. Olen koettanut laatia uudelleen tuon 
hermeettisen opin pääkatkelman korkean vihkimyksen 
ja sen edustaman esoteerisen kokonaisuuden hengessä. 

viehättävät muodot. Mutta äkkiä hirvittävä 
pimeys ja mutkisteleva muoto laskeutuivat hänen 
päällensä. Hermes upposi kosteaan kaaokseen, 
joka oli täynnä savua ja synkkää mylvintää. 
Silloin kohosi syvyydestä ääni. Se oli valon huuto. 
Heti terävä tuli nousi kosteasta syvyydestä, 
kohoten taivaalliseen korkeuteen. Hermes nousi 
sen kanssa ja näki olevansa avaruudessa. Kaaos 
järjestyi syvyydessä; tähtikuoro levisi hänen 
päänsä päälle, ja valon ääni täytti äärettö- 
myyden. i 

— Oletko ymmärtänyt, mitä olet nähnyt? 
sanoi Osiris Hermekselle, joka oli unelmiensa 
valloissa, riippuen maan ja taivaan välillä. — 
En, sanoi Hermes. — No, opit ymmärtämään. 
Näit juuri sen, mikä on ikuisuudesta. Valo, jonka 
ensin näit, on jumalainen äly, joka sisältää voimas- 
saan kaikki ja käsittää kaikkien olentojen mallit. 
Pimeys, johon sitten upposit, on aineellinen maail- 
ma, missä maan ihmiset asuvat. Mutta tuli, 
jonka näit sinkoavan syvyydestä, on jumalainen 
Sana. Jumala on Isä, Sana on Poika ja heidän 
yhtymisensä on Elämä. — Mikä ihmeellinen 
aisti minussa onkaan herännyt? sanoi Hermes. 
En näe enää ruumiin, vaan hengen silmillä. 
Kuinka tämä on selitettävissä? — '”Tomun 
lapsi, vastasi Osiris, se johtuu siitä, että Sana on 

sinussa. Se mikä sinussa kuulee, näkee ja toimii, 
on itse Sana, pyhä tuli, luova sana. 

— Koska asia on siten, sanoi Hermes, niin näytä 
minulle maailmojen elämä, sielujen tie, mistä 
ihminen tulee ja mihin hän palaa. — Tapahtu- 
koon tahtosi! 

Hermes kävi raskaammaksi kuin kivi ja putosi 
avaruuksien halki kuin meteori. Lopuksi hän huo- 
masi olevansa vuoren huipulla. Oli yö; maa oli 
pimeä ja paljas; hänen jäsenensä tuntuivat paina- 
vilta kuin rauta. — Nosta silmäsi ja katsele! 
sanoi Osiriksen ääni. 

Silloin Hermes näki ihmeellisen näytelmän. 
Ääretön avaruus, tähtitaivas verhosi hänet seitse- 
män valopallon sisään. Yhdellä silmäyksellä 
Hermes havaitsi seitsemän taivasta, jotka olivat 
hänen yllään kuin seitsemän läpinäkyvää sisäk- 
käistä palloa, joiden keskipisteessä hän oli. Vii- 
meisellä oli vyönään linnunrata. Joka piirissä 
pyöri planeetta, jota seurasi omamuotoinen, 
-merkkinen ja -valoinen henkiolento. Haltioitu- 
neen Hermeksen ollessa vajonneena tarkastele- 
maan niiden toisistaan kaukaista kukoistamista 
ja majesteetillisia liikkeitä, sanoi ääni hänelle: 

— Katsele, kuuntele ja ymmärrä! Näet kaiken 
elämän seitsemän piiriä. Niiden kautta tapahtuu 
sielujen laskeutuminen aineeseen ja siitä nousemi- 

nen. Seitsemän henkiolentoa ovat Sana-Valon 
seitsemän sädettä. Jokainen heistä hallitsee yhtä 
hengen piiriä, yhtä sielujen elämänkautta. Lä- 
hinnä sinua on kuun henki huolestuneine hymyi- 
neen ja hopeasirppi kruununaan. Hän valvoo 
syntymiä ja kuolemia. Hän vapauttaa sielut ruu- 
miista ja vetää ne piiriinsä. — Hänen yläpuo- 
lellaan kalpea Merkurius näyttää tietä aineeseen 
laskeutuville tai siinä nouseville sieluille cadu- 
ceus-sauvallaan, joka sisältää tieteen. — Kor- 
keammalla kirkas Venus pitää rakkauden peiliä, 
jossa sielut vuoron perään unohtavat toisensa ja 
tuntevat toisensa jälleen. — Hänen yläpuolellaan 
Auringon henki kohottaa ikuisen kauneuden 
riemusoihtua. — Vielä korkeammalla Mars hei- 
luttaa oikeuden miekkaa. — Valtaistuimellaan 
sinisessä piirissä Jupiter pitää ylimmän voiman 
valtikkaa, joka on jumalainen äly, — Maailman 
rajoilla, eläinradan merkkien alla Saturnus kantaa 
maailmankaikkeuden viisauden palloa.) 

— Minä näen, sanoi Hermes, seitsemän aluetta, 


2) On itsestään selvää, että jumalilla oli egyptinkie- 
lessä toiset nimet. Mutta maailmansyntyopin seitsemän 
jumalaa vastaa kaikissa jumaluustaruissa toistaan 
merkitykseltään ja tehtäviltään. Niillä on yhteinen alku- 
petä muinaisessa esoteerisessa perintätiedossa. Kun 
länsimainen perintätieto on omaksunut latinalaiset 
nimet, käytämme niitä selvyyden vuoksi. 

jotka käsittävät näkyväisen ja näkymättömän 
maailman; näen seitsemän Sana-Valon sädettä, 
ainoan Jumalan, joka ne läpäisee ja niitä hallitsee 
niiden itsensä kautta. Mutta mestarini, miten 
tapahtuu ihmisen matka kaikkien näiden maailmo- 
jen halki? 

— Näetkö, sanoi Osiris, valon siementen putoa- 
van linnunradan seuduilta seitsemänteen piiriin? 
Ne ovat sielujen aiheita. Ne elävät ohkaisina 
höyryinä Saturnuksen tienoilla, onnellisina, huo- 
lettomina, tietämättä onnestaan mitään. Mutta 
laskeutuessaan piiristä piiriin pukeutuvat ne 
yhä raskaimpiin verhoihin. Joka jälleensyntymäs- 
sään ne saavat uuden ruumiillisen aistin | sen 
paikan mukaan, missä ne asuvat. Niiden elin- 
voima kasvaa; mutta sitämukaan kuin ne joutu- 
vat vahvempiin ruumiisiin, menettävät ne muis- 
ton jumalaisesta alkuperästään. Niin tapahtuu 
jumalaisesta eetteristä tulevien sielujen laskeutu- 
minen aineeseen. Vhä enemmän ja enemmän 
aineen kiehtomina, yhä enemmän ja enemmän 
elämän huumaamina ne heittäytyvät kuin tuli- 
sade, nautinnosta väristen, tuskan, rakkauden ja 
kuoleman seutujen kautta maalliseen vankilaansa 
saakka, jossa sinä itsekin huokaat maan tuli- 
keskuksen pidättämänä, ja missä jumal-elämä 
näyttää sinusta vain turhalta unelmalta. 

— Voivatko sielut kuolla? kysyi Hermes. 

— Kyllä, vastasi Osiriksen ääni, paljon heitä 
tuhoutuu kohtalokkaassa aineeseen laskeutumi- 
sessa. Sielu on taivaan tytär, ja sen matka on koe. 
Jos se hillittömässä aineen rakkaudessaan kadot- 
taa muistin alkuperästään, niin siinä ollut jumal- 
kipinä, joka olisi voinut tulla tähteä kirkkaam- 
maksi, palaa taivasalueella kuolleena atomina — 
ja sielu hajoaa karkeiden alkuaineiden pyörtee- 
seen. 

Nämä Osiriksen sanat värisyttivät Hermestä. 
Sillä kohiseva rajuilma kiersi hänet mustaan 
vaippaansa. Seitsemän piiriä hävisivät paksuun 
usvaan. Hän näki siinä ihmisaaveita, jotka 
päästivät outoja huutoja, ja joita hirviöiden ja 
eläinten haamut raastoivat ja repivät määrät- 
tömien huokausten ja herjauksien keskellä. 

— Tuollainen on, sanoi Osiris, parantumatto- 
man alhaisten ja ilkeiden sielujen kohtalo. Piina 
lakkaa vasta sitten, kun ne ovat hävinneet, mikä 
merkitsee kaiken tajunnan loppua. Mutta katso, 
usva haihtuu, seitsemän piiriä ilmestyy taivaalle! 
Katsele tältä puolelta! Näetkö tuota sieluparvea, 
joka koettaa nousta kuualueelle? Toiset putoavat 
maata kohden kuin lintuparvi myrskyn käsissä. 
Toiset saavuttavat suurin siipieniskuin ylimmän 
piirin, joka ne tempaa mukaan kierrokseensa. 

Kun ne kerran ovat tulleet sinne saakka, niin ne 
saavat takaisin kyvyn nähdä jumalaisia asioita. 
Mutta tällä kertaa ne eivät tyydy heijastamaan 
niitä voimattoman onnen unelmassa. Ne sulautu- 
vat niihin tuskan valaiseman älyn selvyydellä, 
taistelussa hankitun tahdon voimalla. Ne tulevat 
loistaviksi, sillä niissä on jumala itsessään, ja ne 
säteilevät sitä toimissaan. Vahvista siis sieluasi, 
oi Hermes, ja kirkasta himmentynyttä henkeäsi, 
syventymällä miettimään näitä sielujen kau- 
kaisia lentoja, sielujen, jotka nousevat kaikkien 
seitsemän piirin läpi ja niissä hajaantuvat kuin 
kipinäkimput! Sillä sinäkin voit niitä seurata; 
sinun tarvitsee vain tahtoa kohotaksesi. Katso, 
kuinka ne parveilevat ja muodostavat taivaallisia 
kuoroja. Jokainen asettuu mielihenkensä hallitta- 
vaksi. Kauneimmat asuvat auringon piirissä, 
voimakkaimmat nousevat aina Saturnukseen 
saakka. Muutamat nousevat aina Isään saakka, 
voimakkaina voimakkaiden joukkoon. Sillä siellä, 
missä kaikki loppuu, kaikki ikuisesti alkaa; ja 
seitsemän piiriä sanovat yhdessä: »Viisaus! Rak- 
kaus! Oikeus! Kauneus! Loisto! Tiede! Kuole- 
mattomuus!» 

»Kas, sen näki», sanoi hierofantti, »muinainen 
Hermes, ja sen ovat hänen seuraajansa meille 
ilmoittaneet. Viisaat sanat ovat kuin lyyran 

seitsemän säveltä, jotka käsittävät koko musiikin 
kaikkiallisine lukuineen ja lakeineen. Hermeksen 
näky muistuttaa tähtitaivasta, jonka tutkimatto- 
mat syvyydet ovat täynnä tähtisikermiä. Lap- 
selle se on vain kultanaulainen taivaankansi; 
viisaalle se on rajaton avaruus, jossa maailmat 
pyörivät ihmeellisissä rytmeissä ja tahdeissa. Tämä 
näky sisältää ikuiset luvut, manausmerkit ja maa- 
gilliset avaimet. Mitä enemmän opit mietiskele- 
mään ja ymmärtämään, sitä kauemmaksi näet 
sen rajojen siirtyvän. Sillä samat peruslait vallit- 
sevat kaikkia maailmoita.» Ja temppelin profeetta 
selitti pyhää kirjoitusta. Hän selitti, että oppi 
Sana-Valosta esittää jumaluutta täydellisessä tasa- 
painotilassa. Hän paljasti sen kolminkertaisen 
luonteen, joka on samalla kertaa äly, voima ja 
aine; henki, sielu ja ruumis; valo, sana ja elämä. 
Olemus, ilmennys ja aine ovat kolme tilaa, joista 
kukin edellyttää kahta muuta. Niiden liitto muo- 
dostaa jumalaisen ja älyllisen prinsiipin par excel- 
lence, kolmiyhteyslain, joka ylhäältä alas vallitsee 
kaikkea luomista. 

Johdettuaan siten opetuslapsensa maailman- 
kaikkeuden yliaistilliseen keskukseen, olemisen 
luovaan prinsiippiin, mestari vei hänet aikaan ja 
tilaan ja saattoi hänet näkemään elämän moni- 
naisen kukoistuksen. Sillä näyn toinen osa esitti 

jumaluutta dynamisessa tilassa, s.o. aktiivisessa 
kehityksessä, toisin sanoen näkyväistä ja näky- 
mätöntä maailmankaikkeutta, elävää taivasta. 
Seitsemän piiriä yhtyneinä seitsemään planeet- 
taan oli vertauskuva seitsemästä prinsiipistä, 
aineen ja hengen seitsemästä eri olotilasta, 
seitsemästä erilaisesta maailmasta, joiden kautta 
jokaisen ihmisen ja ihmiskunnan on käytävä kehi- 
tyksensä aikana aurinkojärjestelmän lävitse. Seit- 
semän henkiolentoa tai seitsemän kosmogonista 
jumalaa merkitsee kaikkien piirien korkeimpia ja 
johtavia henkiä, jotka itse ovat välttämättömän 
kehityksen tuloksia. Jokainen suuri jumala oli 
siis muinaisajan vihityn mielestä niiden henki- 
joukkojen vertauskuva ja suojelija, jotka monisti- 
vat tuon jumalan perimuodon tuhansina muun- 
noksina ja jotka piiristään saattoivat vaikuttaa 
ihmiseen ja maallisiin asioihin. Hermeksen näyn 
seitsemän henkeä ovat Indian seitsemän deevaa, 
persialaisten — seitsemän amshapandia, kaldea- 
laisten seitsemän suurta enkeliä, Kabbalan seitse- 
män — sefirotia )) -ja kristillisen ilmestyskirjan 
seitsemän arkkienkeliä. Ja suuri seitsinäisyys, joka 
syleilee maailmankaikkeutta, ei väreile vain sateen- 


') Kabbalassa on kymmenen sefirotia. Kolme ensi- 
mäistä edustavat jumalaista kolminaisuutta, seitsemän 
muuta maailmankaikkeuden kehitystä. 

kaaren seitsemässä värissä tai ääniasteikon seit- 
semässä sävelessä, se esiintyy vielä ihmisen ko- 
koonpanossa, ihmisen, joka perusolemukseltaan on 
kolminkertainen, mutta kehityksensä kannalta 
seitsenkertainen 1). 

— Näin, sanoi hierofantti, lopettaen puheensa, 
olet tunkeutunut aina suuren salaisuuden kynnyk- 
selle. Jumalainen elämä on sinulle näyttäytynyt 
todellisuuden harhakuvina. Hermes on tutustut- 
tanut sinua näkymättömään taivaaseen, Osirik- 
sen valoon, maailmankaikkeuden kätkettyyn Ju- 
malaan, joka elää miljoonien sielujen kautta, 
elähdyttää siinä vaeltavia maailmoja ja siinä 
työskenteleviä ruumiita. Sinun on nyt ohjattava 
siinä itseäsi ja valittava tiesi, noustaksesi puhtaan 
hengen alueille. Sillä tästä lähin kuulut Sinä 
eläviin ylösnousseihin. Muista, että tieteellä on 
kaksi pääavainta. Ensimäinen avain on seu- 
raava: Asioiden ulkopuoli on samanlainen kuin 


1) Mainitsemme tässä ihmisen seitsenkertaisen raken- 
teen egyptiläiset nimitykset, jotka ovat Kabbalassa: 
chat aineellinen ruumis, anch elinvoima, ka eetteri- 
kaksoisruumis eli astraalituumis, %ati eläinsielu, bai 
järkisielu, cheybi henkisielu, kow jumalainen henki. 

Näitä esoteerisen opin perusajatuksia on tarkemmin 
käsitelty »Orfeus»- ja erityisesti »Pythagoras»-nimisissä 
kirjoissani. 

Sekä »Orfeus» että »Pythagoras» tullaan julkaisemaan 
suomeksi. Kustantajan huomautus. 

sisäpuoli; pieni on kuin suuri; on vain yksi laki ja 
yksi työntekijä; mikään ei ole pieni eikä mikään ole 
suuri Jumalan taloudessa.» Toinen kuuluu: »Ihmi- 
set ovat kuolevia jumalia, ja jumalat ovat kuo- 
lemattomia ihmisiä.» Onnellinen on se, joka ym- 
märtää nämä sanat, sillä hänellä on kaikkien 
asioiden avain. Muista, että mysteeriolaki peittää 
suuren totuuden. Koko tietoa ei voida paljastaa 
muille kuin veljillemme, jotka ovat läpikäyneet 
samat kokeet kuin mekin. Totuutta on jaettava 
älyn mukaan. Se on peitettävä heikoilta, jotka 
se tekisi hulluiksi, ja kätkettävä ilkiöiltä, jotka 
käsittäisivät siitä vain katkelmia, joista he tekisi- 
vät hävityksen aseita. Kätke se sydämeesi, ja 
puhukoon se töittesi kautta. Tieto on voimasi, 
usko miekkasi ja vaiteliaisuus aseistuksesi.» 
Ammon-Ra'n profeetan paljastukset, jotka ava- 
sivat vastavihitylle niin laajoja näköaloja sekä 
itseensä että maailmankaikkeuteen nähden, teki- 
vät epäilemättä syvän vaikutuksen, kun ne 
sanottiin Teeban temppelin tähtitornissa, Egyptin 
yön kirkkaassa rauhassa. Temppelien pyloonit 
(pääovet), katot ja valkeat terassit nukkuivat 
hänen jalkojensa juuressa nopaalipensaiden ja 
tamarindipuiden mustien ryhmien välissä. Vähän 
matkan päässä suuret monoliitit, suunnattomat 
jumalankuvat, istuivat lahjomattomina tuoma- 

reina hiljaisessa järvessään. Kolme pyramiidia, 
nuo tetragrammin ja pyhän seitsenluvun geometri- 
set kuviot, häämöitti taivaanrannalla toisistaan 
hajallaan, kohottaen kolmionsa ilman harmaa- 
seen utuun. Ääretön taivaankansi oli tähtiä 
täynnä. Miten hän katselikaan uusin silmin noita 
tähtiä, joita hänelle kuvattiin tuleviksi asuin- 
sijoiksi! Kun lopuksi kuun kultainen pursi sukelsi 
esiin Niilin tummasta kuvastimesta, virran hävi- 
tessä taivaanrannalle sinertävänä käärmeenä, niin 
vastavihitty luuli näkevänsä Isiksen veneen, joka 
purjehti sielujen joessa, vieden ne Osiriksen aurin- 
koa kohden. Hän muisti Kuolleitten kirjan, ja 
kaikkien noiden vertauskuvien merkitys selveni 
nyt hänen hengelleen. Sen mukaan, mitä hän oli 
nähnyt ja oppinut, saattoi hän luulla olevansa 
Amentin hämärässä valtakunnassa, mystillisessä 
välitilassa maallisen ja taivaallisen elämän välillä, 
jossa ensin silmättömät ja puhetaidottomat kuol- 
leet saavat vähitellen takaisin näkönsä ja äänensä. 
Hänkin oli lähdössä pitkälle matkalle, ijäisyyden 
matkalle maailmojen ja elämien halki. Hermes oli 
jo päästänyt hänet synneistään ja katsonut hänet 
arvokkaaksi lähtemään. Hän oli lausunut hänelle 
suuren arvoituksen sanan: »Yksi ainoa sielu, 
Kaikkeuden suuri sielu, on itsensä jakamalla syn- 
nyttänyt kaikki sielut, jotka maailmankaikkeu- 

dessa paljon vaivaa näkeväty». Suurin salaisuuk- 
sin asestettuna hän nousi Isiksen purteen. Se 
lähti. Nousten taivaallisiin avaruuksiin se pur- 
jehti tähtienvälisissä seuduissa. Jopa valtavan 
aamuruskon runsaat säteet läpäisivät taivaallisten 
rantojen siniverhoja; jopa voitokkaiden henkien, 
ikuiseen lepoon päässeiden Akhimon-Sekou'iden 
kuoro lauloi: »Nouse, Ra Hermakouti! Henkien 
aurinko! Purtesi miehet ylistävät siunua! »He, 
päästävät riemuhuutoja miljoonien vuosien pur- 
ressa. Suuri jumalten joukko on ilon valloissa 
tehdessään kunniaa pyhälle venheelle. Mysterio- 
temppelissä iloitaan. »Oi nouse, Ammon-Ra Her- 
makouti! Aurinko, joka luo itsensä!» Ja vihitty 
vastasi, lausuen nämä ylpeät sanat: »Olen saa- 
vuttanut totuuden ja vanhurskauden maan. 
Nousen kuolleista elävänä jumalana ja säteilen 
jumalten kuorossa, jotka taivaissa asuvat, sillä 
olen heidän heimoaan.» 

Näin ylpeitä ajatuksia, näin rohkeita toiveita 
saattoi tulla adeptin mieleen sinä yönä, joka seu- 
rasi ylösnousemuksen mystillistä seremoniaa. Seu- 
raavana päivänä temppelin puistokatujen sokai- 
sevassa valossa tämä yö näytti hänestä vain 
unelmalta, mutta millainen unohtumaton unelma 
olikaan tuo ensimäinen matka tuntemattomaan ja 
näkymättömään! Yhä uudelleen luki hän Isiksen 

patsaan kirjoituksen: »Kukaan kuolevainen ei ole 
nostanut huntuanih Hunnun yksi kulma oli 
kuitenkin kohonnut, mutta vain pudotakseen 
uudelleen, ja hän oli herännyt unestaan hautojen 
uumenissa. Ah, miten kaukana hän olikaan unel- 
miensa maasta! Sillä miljoonien vuosien purressa 
tulee matka pitkäksi! Ainakin hän oli nähnyt 
lopullisen maalin. Eikö hänen näkynsä toisesta 
maailmasta ollut vain uni, hänen vielä maan tur- 
huuksien tylsistyttämän mielikuvituksensa lap- 
sellisia ensi askeleita, saattoi hän epäillä tuota 
toista tajuntaa, jonka hän tunsi itsessään puhjen- 
neen, tuota taivaallista kaksoisminää, joka oli 
hänelle näyttäytynyt astraalikauneudessaan elä- 
vänä muotona ja joka oli hänelle puhunut unessa? 
Oliko se sisarsielu, oliko se hänen suojelusenke- 
linsä, vai oliko se vain kajastusta hänen sisäisestä 
hengestään, aavistusta hänen tulevasta olemuk- 
sestaan? Ihme ja mysteerio. Varmasti se oli todel- 
lista, ja jos tuo sielu vain oli hänen omansa, niin 
se oli se oikea. Mitä hän tekisikään löytääkseen 
sen jälleen? Vaikka hän eläisi miljoonia vuosia, 
ei hänunohtaisi tuota jumalaista hetkeä, jolloin hän 
oli nähnyt puhtaan ja säteilevän toisen minänsä. 1) 


1) Egyptiläisen opin mukaan ihmistä pidettiin tajui- 
sena tässä elämässä vain eläin- ja järkisieluissaan, joita 
sanottiin hati'ksi ja bai'ksi. Hänen olemuksensa ylem- 

Vihkimys oli loppunut. Adepti oli Osiriksen 
pyhitetty pappi. Jos hän oli egyptiläinen, jäi hän 
temppeliin; jos hän oli muukalainen, sai hän 
joskus palata omaan maahansa perustaakseen 
sinne uskonnon tai täyttääkseen jonkin tehtävän. 
Mutta ennen lähtöään vannoi hän hirvittävin 
valoin juhlallisesti säilyttävänsä temppelin salai- 
suudet ehdottomasti salaisina. Hän ei saanut 
koskaan ilmaista kenellekään, mitä hän oli näh- 
nyt tai kuullut, eikä paljastaa Osiriksen oppia 
muuten kuin mytologisten vertauskuvien tai 
mysteerioiden kolminkertaisesti peittäminä. Jos 
hän rikkoi tämän valan, saavutti hänet ennemmin 
tai myöhemmin onneton kuolema, olipa hän miten 
kaukana tahansa. Mutta vaiteliaisuus oli tullut 
hänen voimansa kilveksi. 

Palattuaan Joonian rannoille, meluavaan kau- 
punkiinsa, hillittömien intohimojen tulvan kes- 
kelle, ihmisten joukkoon, jotka elivät kuin mielet- 
tömät, tuntematta itseään, hän usein ajatteli 
Fgyptiä, pyramiideja, Ammon-Ra'n temppeliä. 
Silloin hän muisti unensa hautaholvissa. Ja kuten 
siellä kaukana lootus nuokkui Niilin aaltojen yllä, 
niin tuokin valkea näky leijaili tämän elämän 


mät osat, henkisielu ja jumalainen henki, cheybi ja kou, 
ovat hänessä tiedottomina ja uinuvina, kehittyen tämän 
elämän jälkeen, kun hän itse tulee Osirikseksi. 

likaisen ja myllertävän virran päällä. Valittuina 
hetkinä hän kuuli sen äänen, joka oli valon ääni. 
Herättäen hänen olemuksensa sisimmän musiikin 
se sanoi hänelle: »Sielu on hunnutettu valo. Kun 
sitä laiminlyödään, tummuu se ja sammuu, mutta 
kun siihen kaadetaan rakkauden pyhää öljyä, 
leimahtaa se liekkiin, palaen ikuisena lamppuna.» 

